केप्लर के ग्रहीय गति के नियम
इन तीन नियमों की खोज जर्मनी के गणितज्ञ एवं खगोलविद योहानेस केप्लर (Johannes Kepler 1571–1632) ने की थी। और सौर मंडल के ग्रहों की गति के लिये वह इनका उपयोग करते थे। वास्तव में ये नियम किन्ही भी दो आकाशीय पिण्डों की गति का वर्णन करते हैं जो एक-दूसरे का चक्कर काटते हैं।
समय के मानक
ऐतिहासिक रूप से देखें तो समय के मानक सूर्योदय और सूर्यास्त पर आधारित थे, अर्थात् पृथ्वी की घूर्णी गति पर आधारित। १८वीं शताब्दी से १९वीं शताब्दी तक यह माना जाता था कि पृथ्वी की दैनिक घूर्णन गति नियत (या अपरिवर्ती) है। २०वीं शताब्दी में यह स्पष्ट हो गया कि यह गति नियत नहीं है बल्कि यह गति धीरे-धीरे कम होती जा रही है और छॉते-स्तर पर इस गति में अनियमितताएँ भी हैं। इन बातों को ध्यान में रखते हुए १९५२ के बाद से खगोलीय उपयोग के लिए समय मापन के लिए धरती के घूर्णन गति के बजाय पृथ्वी की कक्षीय गति को समय के मानक के लिए प्रयुक्त किया जाने लगा। १९५५ में सीजियम परमाणु घड़ी का विकास हुआ जिसने पूर्ववर्ती समय-मानकों का स्थान ले लिया।